钦定古今图书集成/明伦汇编/人事典/第069卷 > 册府元龟 > 《荣遇》
## 钦定古今图书集成/明伦汇编/人事典/第069卷 > 册府元龟 > 《荣遇》

《易》曰：“崇高莫大于富贵”《诗》曰：“为龙为光”盖士之趋世
者或道合时主或功济大业然后享丰禄齿高位泽
及于宗党宠被于闺壸度越群品垂为美谈者斯有
之矣。若乃出于困辱奋自卑穴终以贵盛申其志节
以至期运亨会势望熏灼明诏敦奖徽美举集或粲
服归于故郡或荣养及于庭闱或展墓以达永怀或
即家而为公府至乃父子更任于剧职宗戚迭处于
要任以壮齿而跻显仕因请老而还旧贯中外更践
便蕃增秩时君异其恩礼举将更其出处斯皆才命
胥契福禄来同致光景之振耀耸人伦之钦慕非夫
保《若惊》之训得持盈之道。又曷能克终而寡悔哉！